8.  โครงสร้างการจัดการ

  ประกอบด้วยคณะกรรมการ จำนวน 2 คณะ คือ คณะกรรมการบริษัท และ
  คณะกรรมการตรวจสอบ

  คณะกรรมการบริษัท

1.  นายพงศ์โพยม วาศภูติ ประธานคณะกรรมการ/

  ประธานคณะกรรมการตรวจสอบ/กรรมการอิสระ

2.  นายบุญเกื้อ ลิ่มสืบเชื้อ กรรมการตรวจสอบ/กรรมการอิสระ

3.  นายทัศนัย อติชาติ กรรมการตรวจสอบ/กรรมการอิสระ

4.  นางอรุณี งานทวี กรรมการผู้จัดการ

5.  นายธำรงค์ งานทวี กรรมการ

6.  นายศักดิ์ชาย งานทวี กรรมการ

7.  นายกิจจา งานทวี กรรมการ

8.  นายเอกมินทร์ งานทวี กรรมการ

9. นางนิตยา ชูนวลศรี เลขานุการบริษัท

หมายเหตุ นายบุญเกื้อ ลิ่มสืบเชื้อ เป็นกรรมการตรวจสอบที่มีความรู้และประสบการณ์ในการสอบทาน

งบการเงินของบริษัท และมีประสบการณ์ในการสอบทานงบการเงินจากการเป็นที่ปรึกษาแนะนำ
และให้

บริการงานทางด้านบัญชีเป็นเวลานานกว่า 25 ปี โดยไม่มีความสัมพันธ์ทางธุรกิจ
หรือการให้บริการทาง

วิชาชีพกับบริษัท

-   กรรมการที่มีอำนาจลงลายมือชื่อแทนบริษัท คือ นางอรุณี งานทวี นายธำรงค์ งานทวี

นายศักดิ์ชาย งานทวี นายกิจจา งานทวี นายเอกมินทร์ งานทวี
โดยกรรมการสองท่านลงนามร่วมกัน

พร้อมทั้งประทับตราสำคัญบริษัท

-   นายพงศ์โพยม วาศภูติ ได้รับการแต่งตั้งจากที่ประชุมคณะกรรมการ และผ่านความเห็นชอบ

จากที่ประชุมสามัญผู้ถือหุ้นประจำปี 2555 เป็นประธานกรรมการ
และประธานคณะกรรมการตรวจสอบ

แทนนายสุธรรม ตัณฑ์ไพบูลย์ ซึ่งขอลาออกเนื่องจากปัญหาด้านสุขภาพ

หลักเกณฑ์ในการคัดเลือกกรรมการอิสระ

บริษัทมีหลักเกณฑ์คัดเลือกกรรมการอิสระ โดยสรรหาผู้ที่มีความรู้ ความสามารถ มีประสบการณ์
เข้าใจในธุรกิจของบริษัท ทั้งยังเป็นผู้มีวิสัยทัศน์ มีเวลาเพียงพอในการปฏิบัติหน้าที่
มีคุณสมบัติตามนิยาม “กรรมการอิสระ” ซึ่งบริษัทเห็นว่ากรรมการอิสระข้างต้นสามารถใช้ความรู้
ความสามารถที่เป็นประโยชน์อย่างเหมาะสมต่อธุรกิจของบริษัท

คำนิยามของกรรมการอิสระเทียบเท่ากับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์

กรรมการอิสระ หมายความถึง กรรมการที่มีคุณสมบัติครบถ้วนดังนี้

(1) ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง
โดยให้นับรวมการถือหุ้นของผู้ที่เกี่ยวข้องกับกรรมการอิสระรายนั้นๆ ด้วย

(2) ไม่เป็นกรรมการที่มีส่วนร่วมบริหารงาน ลูกจ้าง พนักงาน ที่ปรึกษาที่ได้เงินเดือนประจำ
ผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้งทั้งในปัจจุบันและก่อนเป็นกรรมการไม่น้อยกว่า 2 ปี
ไม่รวมกรณีเคยเป็นข้าราชการ ที่ปรึกษาของส่วนข้าราชการซึ่งเป็นผู้ถือหุ้นรายใหญ่
หรือผู้มีอำนาจควบคุม

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
ผู้ถือหุ้นรายใหญ่ ผู้มีอำนาจควบคุม
หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

(4) ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง
ในลักษณะที่อาจเป็นการขัดขวางการใช้วิจารณญาณอย่างอิสระของตนทั้งในปัจจุบันและก่อนเป็นกรรมการอิสระไม่น้อยกว่า
2 ปี

4.1 ไม่เป็นผู้สอบบัญชี ทั้งนี้ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ
ผู้บริหาร หรือหุ้นส่วนผู้จัดการของสำนักงานสอบบัญชีต้นสังกัด

4.2 ไม่เป็นผู้ให้บริการทางวิชาชีพอื่นๆ เช่น ที่ปรึกษากฎหมาย ที่ปรึกษาทางการเงิน
ผู้ประเมินราคาทรัพย์สิน เป็นต้น ที่มีมูลค่าการให้บริการทางวิชาชีพอื่นเกินกว่า 2 ล้านบาทต่อปี
แก่บริษัท บริษัทใหญ่ บริษัทย่อย หรือนิติบุคคลที่อาจมีความขัดแย้ง
ทั้งนี้ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
หรือหุ้นส่วนผู้จัดการของผู้ให้บริการทางวิชาชีพอื่นๆ

4.3 ไม่ได้รับประโยชน์ทั้งทางตรงและทางอ้อม หรือมีส่วนได้เสีย
จากการทำธุรกรรมทางการค้าหรือธุรกิจ ได้แก่ รายการที่เป็นธุรกิจปกติ
รายการเช่าหรือให้เช่าอสังหาริมทรัพย์ รายการเกี่ยวกับสินทรัพย์หรือบริการ
หรือรายการให้ความช่วยเหลือทางการเงินบริษัท บริษัทใหญ่ บริษัทย่อย บริษัทร่วม ที่มีมูลค่าตั้งแต่
20 ล้านบาท หรือตั้งแต่ 3% ของสินทรัพย์ที่มีตัวตนสุทธิของบริษัท แล้วแต่จำนวนใดจะต่ำกว่า
โดยให้นับรวมมูลค่ารายการในระหว่าง 1 ปี ก่อนวันที่มีความสัมพันธ์ทางธุรกิจ
ทั้งนี้ให้รวมถึงการไม่เป็นผู้ถือหุ้นรายใหญ่ กรรมการที่ไม่ใช่กรรมการอิสระ ผู้บริหาร
หรือหุ้นส่วนผู้จัดการของผู้ที่มีความสัมพันธ์ทางธุรกิจดังกล่าว

(5) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

(6) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
ลูกจ้าง พนักงาน ที่ปรึกษาที่ได้รับเงินเดือนประจำ หรือถือหุ้นเกิน 1%
ของจำนวนหุ้นที่มีสิทธิออกเสียงทั้งหมดของบริษัทอื่น
ซึ่งประกอบกิจการที่ไม่มีลักษณะอื่นใดที่มีสภาพอย่างเดียวกันและเป็นการแข่งขันที่มีนัยกับกิจการของบริษัท
หรือบริษัทย่อย

(7)
ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท
ทั้งนี้ ภายหลังได้รับการแต่งตั้งให้เป็นกรรมการอิสระที่มีลักษณะเป็นไปตามคุณสมบัติข้อ (1) ถึง (7)
แล้ว กรรมการอิสระอาจได้รับมอบหมายจากคณะกรรมการ
ให้ตัดสินใจในการดำเนินกิจการของบริษัท บริษัทใหญ่ บริษัทย่อย บริษัทร่วม บริษัทย่อยลำดับเดียวกัน
หรือนิติบุคคลที่อาจมีความขัดแย้งโดยมีการตัดสินใจในรูปแบบขององค์คณะ (Collective
Decision) ได้

คณะกรรมการบริหาร และเจ้าหน้าที่บริหาร

1.  นางอรุณี งานทวี กรรมการผู้จัดการ/รักษาการแทนผู้จัดการทั่วไป

2.  นางสาวประกายแก้ว งานทวี ผู้อำนวยการฝ่ายบัญชีและการเงิน

3.  นายสมศักดิ์ วัฒนธรรม ผู้จัดการฝ่ายผลิต/ผู้จัดการทั่วไปโรงงานนครปฐม

4.  นายทวีศักดิ์ วงศ์ศุภชาติ ผู้จัดการฝ่ายผลิตเสาเข็มเหลี่ยม/

  ผู้จัดการฝ่ายธุรกิจก่อสร้างและเทเลคอม

1.  นายอำนวย เอมโกษา ผู้จัดการฝ่ายการตลาดและการขาย

  6. นางนิตยา ชูนวลศรี ผู้จัดการฝ่ายบัญชีอาวุโส

  7. นางสาวดวงดาว สุขะวณิช ผู้จัดการฝ่ายการเงิน

  8. นายกฤษณ์ ศาสตร์วัฒนโรจน์ ผู้จัดการฝ่ายวิศวกรรม

  9. นางสาวทิพาพร ฤทธิ์เทวา ผู้จัดการฝ่ายบัญชี

การสรรหากรรมการและผู้บริหาร

การแต่งตั้งคณะกรรมการบริษัท

ข้อบังคับกำหนดให้บริษัทมีคณะกรรมการบริษัทไม่น้อยกว่า 5 คน
และจำนวนไม่น้อยกว่าครึ่งหนึ่งต้องอยู่ในประเทศไทย ซึ่งการแต่งตั้งกรรมการนั้น
ผู้ถือหุ้นแต่ละคนมีคะแนนเสียงเท่ากับจำนวนหุ้นที่ถือ
และจะใช้คะแนนเสียงที่มีอยู่เลือกบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้ผู้ใดมากน้อยเพียงใดไม่ได้
ซึ่งบุคคลที่ได้รับคะแนนเสียงสูงสุดตามลำดับลงมาจะได้รับเลือกตั้งเป็นกรรมการเท่าจำนวนกรรมการของบริษัท
หรือจำนวนที่ต้องการในการเลือกตั้งครั้งนั้น
และในกรณีที่มีบุคคลที่ได้รับคะแนนเสียงเท่ากันเกินจำนวนกรรมการที่ต้องการแล้ว
ประธานจะเป็นผู้ออกเสียงชี้ขาด

กรรมการอิสระมีคุณสมบัติตามที่สำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) กำหนด

บริษัทได้เปิดโอกาสให้ผู้ถือหุ้นเสนอวาระและเสนอรายชื่อบุคคลเข้ารับการพิจารณาเลือกตั้งเป็นกรรมการ

การถอดถอนกรรมการบริษัท

ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
และมีสิทธิออกเสียง และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุม และมีสิทธิออกเสียง หรือศาลมีคำสั่งให้ออก
หรือกรรมการคนดังกล่าวขาดคุณสมบัติ หรือมีลักษณะต้องห้ามตามพระราชบัญญัติบริษัทมหาชน พ.ศ.
2535

รายงานการกำกับดูแลกิจการที่ดี

คณะกรรมการบริษัท ทักษิณคอนกรีต จำกัด (มหาชน)
ตระหนักถึงความสำคัญของการกำกับดูแลกิจการที่ดี
และได้มีการดำเนินการอย่างต่อเนื่องในนโยบายเกี่ยวกับการกำกับดูแลกิจการของบริษัท
เพราะคณะกรรมการบริษัทมีความเชื่อมั่นว่า การดำเนินตามแนวทางปฏิบัติดังกล่าวจะเป็นประโยชน์
ต่อการดำเนินธุรกิจของบริษัท เป็นการเพิ่มมาตรฐานในการจัดการกิจการที่ดี เพิ่มความโปร่งใส
เพิ่มขีดความสามารถในการแข่งขัน เพิ่มความเชื่อมั่นให้แก่ผู้ถือหุ้น ผู้ลงทุน และผู้เกี่ยวข้องทุกฝ่าย
โดยมีความพยายามที่จะนำหลักการมาปฏิบัติให้ได้มากที่สุด
หรือต้องมีการปรับเปลี่ยนในบางหลักการเพื่อให้สอดคล้อง เหมาะสมกับสภาพการณ์

คณะกรรมการบริษัทจึงได้กำหนดให้มีการทบทวนนโยบายการกำกับดูแลกิจการของบริษัท
และประเมินผลการปฏิบัติตามนโยบาย โดยบริษัทได้จัดตั้งคณะกรรมการ
และคณะอนุกรรมการจากกรรมการ และผู้บริหารภายในบริษัทขึ้นมาเพื่อทำการตรวจติดตาม
และประเมินผลการปฏิบัติงานเป็นประจำทุกปี

1.  สิทธิของผู้ถือหุ้น

  คณะกรรมการบริษัทตระหนักและให้ความสำคัญถึงสิทธิและความเท่าเทียมกันของผู้ถือหุ้น

บริษัทจึงกำหนดแนวทางในการดำเนินการต่างๆ ดังต่อไปนี้

1)  ตระหนักถึงความเสมอภาค เท่าเทียมในการให้ข้อมูล ข่าวสารต่างๆ การเปิดเผยสารสนเทศ
    ที่สำคัญและมีความจำเป็นต่อการตัดสินใจให้สาธารณชนทราบอย่างเพียงพอ ถูกต้อง เป็นธรรม
    และเท่าเทียมกัน ภายในระยะเวลาที่เหมาะสม รวมถึงการอำนวยความสะดวก
    ในการจัดประชุมผู้ถือหุ้นให้มีความเหมาะสมทั้งเรื่องสถานที่และค่าใช้จ่าย

2)  ให้สิทธิแก่ผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว
    มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

3)  ประธานที่ประชุมมีการจัดสรรเวลา และส่งเสริมให้ผู้ถือหุ้นแสดงความเห็น
    และตั้งคำถามต่อที่ประชุมในเรื่องที่เกี่ยวข้องกับบริษัท
    และสนับสนุนการใช้สิทธิของผู้ถือหุ้นทั้งการเสนอวาระการประชุมผู้ถือหุ้นล่วงหน้า
    การเสนอรายชื่อบุคคลเพื่อคัดเลือกเป็นกรรมการล่วงหน้า

2.  การปฏิบัติต่อผู้ถือหุ้นอย่างเท่าเทียมกัน

  คณะกรรมการบริษัทมีการปฏิบัติต่อผู้ถือหุ้นทุกกลุ่มอย่างเท่าเทียมและเป็นธรรม โดยให้ทุกหน่วย

  งานมีการกำกับดูแลเรื่องการใช้ข้อมูลภายในอย่างเหมาะสม หากมีการร้องขอเอกสาร
  ต้องมีการทำเรื่องเพื่อ

  ขออนุมัติ ตามสายงานรวมทั้งมีการกำหนดการถือครองเอกสาร การไม่แสวงหาประโยชน์ใด ๆ
  จากข้อมูล

  ภายในของบริษัท กำหนดมาตรการลงโทษในระเบียบของบริษัท
  หากมีการนำข้อมูลภายในไปหาประโยชน์

  ส่วนตน คณะกรรมการและผู้บริหารมีการรายงาน
  การเปลี่ยนแปลงการถือหลักทรัพย์ทุกครั้งที่มีการซื้อ

  ขาย โอน รับโอนหลักทรัพย์ ตามแบบรายงาน ภายในเวลาที่กำหนด
  และมีการรายงานให้คณะกรรมการ

  บริษัททราบ

3.  บทบาทของผู้มีส่วนได้เสีย

  คณะกรรมการได้ให้ความสำคัญต่อสิทธิของผู้มีส่วนได้เสียทุกฝ่าย จึงมีการกำหนดแนวทางการ

ปฏิบัติต่อผู้มีส่วนได้เสียทุกฝ่ายดังนี้

ลูกค้า

1.  ลูกค้าจะต้องได้รับผลิตภัณฑ์ และ/หรือบริการที่ถูกต้อง ตรงตามที่ลูกค้าต้องการด้วยคุณภาพ
    และราคาที่เป็นธรรม

2.  เปิดเผยข้อมูลเกี่ยวกับสินค้า และบริการอย่างครบถ้วน ถูกต้อง ไม่บิดเบือนข้อเท็จจริง
    โดยคำนึงถึงประโยชน์ของลูกค้าเป็นสำคัญ

3.  มีการควบคุมต้นทุนการผลิต โดยรักษาระดับมาตรฐานคุณภาพของสินค้า และบริการให้ดีอยู่เสมอ
    โดยบริษัทได้กำหนดแบบสำรวจความพึงพอใจของลูกค้า
    เพื่อให้ลูกค้าสามารถแสดงความคิดเห็นที่มีต่อบริษัท เพื่อปรับปรุงและพัฒนาคุณภาพของสินค้า
    และบริการให้ดียิ่งขึ้น

4.  รักษาสัญญาและปฏิบัติตามเงื่อนไขข้อตกลงที่มีต่อลูกค้าอย่างเคร่งครัด หากพบปัญหาหรืออุปสรรค
    หรือไม่สามารถปฏิบัติตามเงื่อนไขข้อตกลงได้ ต้องแจ้งให้ลูกค้าทราบโดยด่วน
    เพื่อร่วมพิจารณาหาแนวทางแก้ไข ไม่ให้ปัญหาบานปลาย

พนักงาน

  1. ส่งเสริมและพัฒนาความรู้ ความสามารถของพนักงานให้เกิดศักยภาพในการปฏิบัติงานสูงสุด

2. ดูแลรักษาสภาพแวดล้อมในการทำงานให้มีความปลอดภัยต่อชีวิต และทรัพย์สินของพนักงาน

  โดยจัดให้มีการรักษาความปลอดภัยตลอด 24 ชั่วโมง

  3. สร้างความรู้ ความเข้าใจเรื่องข้อพึงปฏิบัติภายใต้กรอบจรรยาบรรณของบริษัท

  4. จัดให้มีสภาพการจ้างงานที่เป็นธรรม มีโอกาสก้าวหน้าในบริษัทอย่างเป็นธรรม

  5. สิทธิประโยชน์บ้านพักอาศัย

ผู้ค้า/ ผู้ขาย/ เจ้าหนี้

1.  ปฏิบัติต่อผู้ค้า/ผู้ขายอย่างเสมอภาค และเป็นธรรม โดยคำนึงถึงผลประโยชน์สูงสุดต่อบริษัท

2.  ปฏิบัติตามพันธะสัญญาต่อเจ้าหนี้ด้วยความเป็นธรรม

คู่แข่งทางการค้า

1.  ประพฤติปฏิบัติต่อกันอย่างมืออาชีพ ภายใต้กรอบกติกาการแข่งขันที่ดี

2.  ไม่ดูหมิ่นคู่แข่งขัน ไม่ทำลายชื่อเสียง กล่าวร้ายให้โทษ
    หรือแสวงหาข้อมูลความลับของคู่แข่งด้วยวิธีการที่ไม่เหมาะสม

สังคม ชุมชน และสิ่งแวดล้อม

1.  ตระหนัก และปฏิบัติตามมาตรฐานต่างๆ ที่เกี่ยวข้องกับความปลอดภัย สุขอนามัย
    และสิ่งแวดล้อมอย่างถูกต้อง และเหมาะสม

2.  สนับสนุนกิจกรรมที่มีส่วนสร้างสรรค์สังคม
    ขนบธรรมเนียมประเพณีและวัฒนธรรมอันดีงามของท้องถิ่น

3.  ไม่ให้การส่งเสริมหรือสนับสนุนการกระทำที่ขัดต่อกฎหมาย หรือกฎระเบียบต่างๆ

4. การเปิดเผยข้อมูลและความโปร่งใส

คณะกรรมการบริษัทตระหนักและให้ความสำคัญในการเปิดเผยข้อมูลข่าวสารให้แก่ผู้หุ้น
และผู้มีส่วนได้เสียทุกกลุ่ม โดยยึดหลักความถูกต้อง ครบถ้วน ทันเวลา เหมาะสม โปร่งใส
และเป็นธรรมต่อทุกกลุ่ม เพื่อก่อให้เกิดความรู้ ความเข้าใจ ความไว้วางใจ
และภาพลักษณ์ที่ดีต่อบริษัทอย่างถูกต้อง
นอกจากการเผยแพร่ข้อมูลตามเกณฑ์ที่กำหนดและผ่านช่องทางของตลาดหลักทรัพย์ฯ
คณะกรรมการยังสนับสนุนให้มีการเปิดเผยข้อมูลทั้งภาษาไทย และภาษาอังกฤษทาง website
ของบริษัทอีกด้วย

5. ความรับผิดชอบของคณะกรรมการ

5.1 โครงสร้างคณะกรรมการ

  คณะกรรมการบริษัทมีจำนวน 8 ท่าน ประกอบด้วย

  กรรมการที่เป็นผู้บริหาร 1 ท่าน

  กรรมการที่ไม่ได้เป็นผู้บริหาร 4 ท่าน

  กรรมการที่เป็นอิสระ 3 ท่าน

ประธานกรรมการเป็นกรรมการอิสระตามความหมายของตลาดหลักทรัพย์ และไม่มีความสัมพันธ์ใด ๆ
กับฝ่ายบริหาร ประธานกรรมการไม่เป็นบุคคลเดียวกันกับกรรมการผู้จัดการ
เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

5.2 คณะกรรมการชุดย่อย

  บริษัทมีคณะกรรมการชุดย่อย คือ คณะกรรมการตรวจสอบ ที่บริษัทได้จัดตั้งขึ้นตามข้อกำหนด

องตลาดหลักทรัพย์ฯ ยังไม่มีการจัดตั้งคณะกรรมการพิจารณาค่าตอบแทน และคณะกรรมการสรรหา
เนื่องจากคณะกรรมการพิจารณาเห็นว่าการบริหารงานต่างๆ ในองค์กรไม่ได้มีความสลับซับซ้อน
และเป็นองค์กรที่ไม่ได้มีขนาดใหญ่มาก แต่คณะกรรมการบริษัท ได้มีการจัดตั้งคณะกรรมการ
และอนุกรรมการ ซึ่งคัดเลือกมาจาก กรรมการ
และพนักงานระดับผู้บริหารภายในองค์กรขึ้นมาทั้งที่สำนักงานใหญ่ และสาขาโรงงานต่างๆ
เพื่อทำหน้าที่ตรวจสอบการทำงานของหน่วยงานต่างๆ
ได้ดำเนินงานเป็นไปตามแผนการปฏิบัติงานหรือไม่
กรณีที่มีข้อผิดพลาดก็มีการให้ข้อเสนอแนะเพื่อแก้ไขให้เป็นไปตามแผนงาน รวมถึงมีการติดตาม
และการทวนสอบด้วย

5.3. บทบาท หน้าที่ และความรับผิดชอบของคณะกรรมการ

อำนาจหน้าที่ของคณะกรรมการบริษัท

1.  ดูแลและจัดการเกี่ยวกับการดำเนินธุรกิจของบริษัทให้เป็นไปตามกฎหมายวัตถุประสงค์
    ข้อบังคับบริษัท และมติที่ประชุมผู้ถือหุ้น
    รวมทั้งหลักเกณฑ์และข้อบังคับของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์

2.  กำหนดนโยบายการดำเนินงานของบริษัท ควบคุมดูแลให้ฝ่ายจัดการดำเนินงานตามนโยบาย
    ที่กำหนดไว้อย่างมีประสิทธิภาพ และประสิทธิผล ภายใต้กรอบจริยธรรมทางธุรกิจ

3.  จัดให้มีการควบคุมและตรวจสอบภายใน ตลอดจนจัดทำระบบการควบคุมทางการเงิน
    การดำเนินงาน การกำกับดูแลกิจการ รวมทั้งการควบคุมและการบริหารความเสี่ยง

4.  ให้คำแนะนำปรึกษาแก่ฝ่ายจัดการ

อำนาจหน้าที่ของกรรมการบริหาร

1.  จัดให้มีการประชุมผู้ถือหุ้นเป็นการประชุมสามัญประจำปีภายใน 4
    เดือนนับแต่วันสิ้นสุดของรอบปีบัญชีของบริษัท และจัดให้มีการประชุมวิสามัญเมื่อมีความจำเป็น

2.  จัดให้มีประชุมกรรมการบริษัททุกไตรมาส

3.  จัดให้มีการรายงานข้อมูลทางการเงิน งบการเงิน ข้อมูลที่สำคัญต่อผู้ถือหุ้น อย่างครบถ้วน
    เพียงพอ และถูกต้อง

4.  กำหนดเป้าหมาย แผนงาน และทบทวนผลการดำเนินงานเป็นระยะ

5.  ควบคุมดูแลให้ฝ่ายบริหารปฏิบัติงานให้เป็นไปตามแผนงาน

6.  ประเมินผลการปฏิบัติงานของผู้บริหาร

7.  ให้คำแนะนำปรึกษาแก่ผู้บริหาร

8.  กระทำการแทนบริษัทโดยกรรมการ 2 ท่านลงนามร่วมกันพร้อมประทับตรา

อำนาจหน้าที่ของคณะกรรมการตรวจสอบ

  1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานให้บริษัทมีระบบการควบคุมภายใน (Internal control)
  และระบบตรวจสอบภายใน

(Internal audit) ที่เหมาะสมและมีประสิทธิผล และพิจารณาความเป็นอิสระของหน่วยงาน

ตรวจสอบภายใน ตลอดจนให้ความเห็นชอบในการพิจารณาแต่งตั้ง โยกย้าย เลิกจ้างหัวหน้า

หน่วยงานตรวจสอบภายใน หรือหน่วยงานอื่นใด ที่รับผิดชอบเกี่ยวกับการตรวจสอบภายใน

  3. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ

  ตลาดหลักทรัพย์ และกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของ

  บริษัทและเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชีโดยไม่มี

  ฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
  ให้เป็นไปตาม

  กฎหมายและข้อกำหนดของตลาดหลักทรัพย์ ทั้งนี้ เพื่อให้มั่นใจว่ารายการดังกล่าว

  สมเหตุสมผลและเป็นประโยชน์สูงสุดต่อบริษัท

6. จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัท ซึ่ง

  รายงานดังกล่าวต้องลงนามโดยประธานคณะกรรมการตรวจสอบและต้องประกอบด้วยข้อมูล

  อย่างน้อยดังต่อไปนี้

(ก) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงิน

ของบริษัท

(ข) ความเห็นเกี่ยวกับความเพียงพอของระบบควบคุมภายในของบริษัท

(ค) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์

ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(ง) ความเห็นเกี่ยวกับความเหมาะสมของผู้สอบบัญชี

(จ) ความเห็นเกี่ยวกับรายการที่อาจมีความขัดแย้งทางผลประโยชน์

(ฉ) จำนวนการประชุมคณะกรรมการตรวจสอบ และการเข้าร่วมประชุมของกรรมการ

ตรวจสอบแต่ละท่าน

(ช) ความเห็นหรือข้อสังเกต โดยรวมที่คณะกรรมการตรวจสอบได้รับจากการปฏิบัติหน้าที่

ตามกฎบัตร (charter)

(ซ) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ ภายใต้ขอบเขตหน้าที่และความ

รับผิดชอบที่ได้รับมอบหมายจากคณะกรรมการบริษัท

  7. ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบจาก

  คณะกรรมการตรวจสอบ

อำนาจหน้าที่ของเจ้าหน้าที่บริหาร

1.  ดูแลและจัดการเกี่ยวกับการดำเนินธุรกิจของบริษัทให้เป็นไปตามกฎหมายและวัตถุประสงค์

  ข้อบังคับของบริษัท และตามวัตถุประสงค์และนโยบายของคณะกรรมการบริษัท

2.  ดูแลและควบคุมพนักงานผู้ใต้บังคับบัญชา ให้ปฏิบัติตนตามระเบียบข้อบังคับของบริษัท
    และวางแผนการทำงาน ให้คำแนะนำ
    ติดตามตลอดจนควบคุมดูแลการทำงานของพนักงานผู้ใต้บังคับบัญชาให้บรรลุตามวัตถุประสงค์ที่วางไว้

3.  ประเมินผลการทำงานของพนักงานผู้ใต้บังคับบัญชา

4.  มีอำนาจอนุมัติรายการที่เกี่ยวกับวิธีการทำงานในสายงานบังคับบัญชาที่รับผิดชอบ

5.  รายการอนุมัติค่าใช้จ่ายของเจ้าหน้าที่บริหาร
    ต้องได้รับความเห็นชอบและผ่านการอนุมัติจากกรรมการบริหาร/ประธานเจ้าหน้าที่บริหาร

6.  อำนาจอนุมัติและวงเงินค่าใช้จ่ายของประธานเจ้าหน้าที่บริหาร
    สามารถอนุมัติค่าใช้จ่ายทุกรายการ ที่เป็นรายการปกติตามวิสัยของการดำเนินการธุรกิจ
    ยกเว้นรายการพิเศษที่มีผลกระทบต่อบริษัทเป็นสาระสำคัญ
    ต้องผ่านความเห็นชอบจากกรรมการบริหาร/กรรมการบริษัท

5.4 การประชุมคณะกรรมการ

  คณะกรรมการบริหารมีการประชุมและรายงานให้คณะกรรมการบริษัททราบทุกเดือน เพื่อให้

คณะกรรมการสามารถกำกับ และควบคุมดูแลการปฏิบัติงาน
พร้อมทั้งให้คำแนะนำปรึกษาแก่ฝ่ายจัดการ ได้อย่างต่อเนื่องและทันการ
ส่วนคณะกรรมการบริษัทมีการประชุมอย่างน้อยไตรมาสละ 1 ครั้ง
โดยมีการกำหนดวาระชัดเจนล่วงหน้า
มีการจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
เพื่อให้คณะกรรมการได้จัดเวลาเพื่อเข้าร่วมประชุม
และมีเวลาศึกษาข้อมูลอย่างเพียงพอก่อนเข้าร่วมประชุม
มีการสนับสนุนให้ผู้บริหารระดับสูงได้เข้าร่วมประชุมกับคณะกรรมการ
เพื่อให้สาระสนเทศรายละเอียดเพิ่มเติมในฐานะที่เกี่ยวข้องกับปัญหาโดยตรง โดยในปี 2555
ที่ผ่านมาคณะกรรมการ มีการประชุมจำนวน 4 ครั้ง
โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

+------------------+------------------------+-----------+-------------+
| รายชื่อ            | วาระการดำรงตำแหน่ง      | จำนวนครั้ง  | จำ          |
|                  |                        |           | นวนการประชุม |
|                  |                        | ที่เข       |             |
|                  |                        | ้าร่วมประชุม | ทั้งหมด       |
+------------------+------------------------+-----------+-------------+
| 1. นายพงศ์โพยม    | ประธานคณะกรรมการ,      | 3         | 4           |
| วาศภูติ            |                        |           |             |
|                  | ปร                     |           |             |
|                  | ะธานคณะกรรมการตรวจสอบ, |           |             |
|                  |                        |           |             |
|                  | กรรมการอิสระ            |           |             |
+------------------+------------------------+-----------+-------------+
| 2. นายบุญเกื้อ      | กรรมการตรวจสอบ,        | 3         | 4           |
| ลิ่มสืบเชื้อ          | กรรมการอิสระ            |           |             |
+------------------+------------------------+-----------+-------------+
| 3. นายทัศนัย อติชาติ | กรรมการตรวจสอบ,        | 4         | 4           |
|                  | กรรมการอิสระ            |           |             |
+------------------+------------------------+-----------+-------------+
| 4. นางอรุณี งานทวี  | กรรมการผู้จัดการ, กรรมการ | 4         | 4           |
+------------------+------------------------+-----------+-------------+
| 5. นายธำรงค์      | กรรมการ                | 4         | 4           |
| งานทวี            |                        |           |             |
+------------------+------------------------+-----------+-------------+
| 6. นายศักดิ์ชาย     | กรรมการ                | 4         | 4           |
| งานทวี            |                        |           |             |
+------------------+------------------------+-----------+-------------+
| 7. นายกิจจา งานทวี | กรรมการ                | 4         | 4           |
+------------------+------------------------+-----------+-------------+
| 8. นายเอกมินทร์    | กรรมการ                | 4         | 4           |
| งานทวี            |                        |           |             |
+------------------+------------------------+-----------+-------------+

หมายเหตุ

-   นายพงศ์โพยม วาศภูติ ได้รับการแต่งตั้งจากที่ประชุมสามัญผู้ถือหุ้นประจำปี 2555 เมื่อวันที่

30 เมษายน 2555 การประชุมคณะกรรมการในปี 2555 จึงเข้าประชุมรวม 3
ครั้งจากการประชุมทั้งหมด 4 ครั้ง

-   ในกรณีที่กรรมการท่านใดไม่สามารถเข้าประชุมได้ บริษัทมีการจัดส่งรายงานการประชุม

พร้อมเอกสารประกอบอื่นๆ ให้รับทราบทุกครั้ง

5.5 การประเมินตนเองของคณะกรรมการ

คณะกรรมการมีการประเมินผลการปฏิบัติงานโดยรวม และ/หรือเฉพาะเรื่องที่ได้รับมอบ
ให้ดำเนินการ ส่วนกรรมการบริหาร บริษัทได้กำหนดแบบประเมินผลการปฏิบัติงานขึ้นมา
เพื่อประเมินผลเป็นรายบุคคล

5.6 ค่าตอบแทน

การกำหนดค่าตอบแทนของบริษัทไม่ได้ผ่านคณะกรรมการพิจารณาค่าตอบแทน
เนื่องจากปัจจุบันบริษัทยังไม่มีคณะกรรมการพิจารณาค่าตอบแทน
อย่างไรก็ตามการกำหนดค่าตอบแทนกรรมการได้ผ่านการพิจารณาอย่างรอบคอบจากที่ประชุมคณะกรรมการบริษัท
โดยพิจารณาจากบทบาทหน้าที่และความรับผิดชอบ รวมถึงผลการดำเนินงานของบริษัท

จำนวนค่าตอบแทนในปี 2555 : ในปี 2555 บริษัทได้จ่ายค่าตอบแทนต่างๆ
ให้แก่กรรมการและผู้บริหาร มีรายละเอียดดังนี้

ค่าตอบแทนที่เป็นตัวเงินกรรมการ

+------------------+--------------+---------+--------------+---------+
|                  | ปี 2555       |         | ปี 2554       |         |
+------------------+--------------+---------+--------------+---------+
| ชื่อ               | ลักษณะของ     | จำ      | ลักษณะของ     | จำ      |
|                  | ค่าตอบแทน     | นวนเงินร | ค่าตอบแทน     | นวนเงินร |
|                  |              | วม(บาท) |              | วม(บาท) |
+------------------+--------------+---------+--------------+---------+
| 1. นายสุธรรม      | ค            | -       | ค            | 184,000 |
| ตัณฑ์ไพบูลย์         | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
| (กรรมการอิสระ)    | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 2. นายพงศ์โพยม    | ค            | 290,000 | ค            | -       |
| วาศภูติ            | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
| (กรรมการอิสระ)    | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 3. นายบุญเกื้อ      | ค            | 260,000 | ค            | 172,000 |
| ลิ่มสืบเชื้อ          | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
| (กรรมการอิสระ)    | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 4. นายทัศนัย อติชาติ | ค            | 260,000 | ค            | 132,000 |
|                  | ่าเบี้ยประชุมและ |         | ่าเบี้ยประชุมและ |         |
| (กรรมการอิสระ)    |              |         |              |         |
|                  | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 5. นางอรุณี งานทวี  | ค            | 240,000 | ค            | 136,000 |
|                  | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
|                  | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 6. นายธำรงค์      | ค            | 120,000 | ค            | 46,000  |
| งานทวี            | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
|                  | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 7. นายศักดิ์ชาย     | ค            | 200,000 | ค            | 66,000  |
| งานทวี            | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
|                  | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 8. นายกิจจา งานทวี | ค            | 240,000 | ค            | 136,000 |
|                  | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
|                  | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| 9. นายเอกมินทร์    | ค            | 240,000 | ค            | 116,000 |
| งานทวี            | ่าเบี้ยประชุมและ |         | ่าเบี้ยประชุมและ |         |
|                  |              |         |              |         |
|                  | ค่าตอ         |         | ค่าตอ         |         |
|                  | บแทนในตำแหน่ง |         | บแทนในตำแหน่ง |         |
+------------------+--------------+---------+--------------+---------+
| รวม              |              | 1,      |              | 988,000 |
|                  |              | 850,000 |              |         |
+------------------+--------------+---------+--------------+---------+

หมายเหตุ

-   นายพงศ์โพยม วาศภูติ ได้รับการแต่งตั้งจากที่ประชุมสามัญผู้ถือหุ้นประจำปี 2555 เมื่อวันที่
    30เมษายน 2555 แทนนายสุธรรม ตัณฑ์ไพบูลย์ ซึ่งขอลาออกจากตำแหน่ง
    เนื่องจากมีปัญหาด้านสุขภาพ ทำให้ไม่สามารถปฏิบัติหน้าที่ได้

-   กรรมการอิสระไม่ได้ดำรงตำแหน่งใด ๆ ในบริษัทย่อย หรือบริษัทร่วมในลำดับเดียวกัน

ค่าตอบแทนอื่น - ไม่มี

ค่าตอบแทนกรรมการบริหารและผู้บริหารที่เป็นตัวเงิน

ค่าตอบแทนกรรมการบริหารและผู้บริหาร 4 ราย นับต่อจากกรรมการบริษัท

+---------------+-------+-----------------+-------+------------------+
|               | ปี     |                 | ปี     |                  |
|               | 2555  |                 | 2554  |                  |
+---------------+-------+-----------------+-------+------------------+
|               | จำน   | จำนว            | จำน   | จำน              |
|               | วนราย | นเงินรวม(ล้านบาท) | วนราย | วนเงินรวม(ล้านบาท) |
+---------------+-------+-----------------+-------+------------------+
| 1.            | 9     | 23.07           | 9     | 21.21            |
| กรรมการบริหาร  |       |                 |       |                  |
|               |       | 2.88            |       | 1.68             |
| แล            |       |                 |       |                  |
| ะผู้บริหารระดับสูง |       |                 |       |                  |
|               |       |                 |       |                  |
| -             |       |                 |       |                  |
| เ             |       |                 |       |                  |
| งินเดือนและโบนัส |       |                 |       |                  |
|               |       |                 |       |                  |
| - ค่าตอบแทนอื่นๆ |       |                 |       |                  |
+---------------+-------+-----------------+-------+------------------+
| 2.            | 18    | 17.37           | 16    | 11.44            |
| ผ             |       |                 |       |                  |
| ู้บริหารระดับกลาง |       | 0.66            |       | 0.49             |
|               |       |                 |       |                  |
| -             |       |                 |       |                  |
| เ             |       |                 |       |                  |
| งินเดือนและโบนัส |       |                 |       |                  |
|               |       |                 |       |                  |
| - ค่าตอบแทนอื่นๆ |       |                 |       |                  |
+---------------+-------+-----------------+-------+------------------+
| รวม           | 27    | 43.98           | 25    | 34.82            |
+---------------+-------+-----------------+-------+------------------+

5.7 การพัฒนากรรมการและผู้บริหาร

คณะกรรมการมีการส่งเสริมและอำนวยความสะดวกให้มีการฝึกอบรมและการให้ความรู้แก่ผู้เกี่ยวข้องในระบบการกำกับดูแลกิจการของบริษัท
ในกรณีที่มีกรรมการเข้ามาใหม่ จะมีการแนะนำลักษณะธุรกิจ
และแนวทางการดำเนินธุรกิจของบริษัทให้กรรมการเข้าใหม่ได้รับทราบทุกครั้ง
ทั้งนี้รวมถึงการจัดให้กรรมการผู้จัดการทำหน้าที่รายงานถึงแผนการพัฒนา ผลงานในปีปัจจุบัน
และแผนงานในปีต่อไปให้คณะกรรมการได้รับทราบ เพื่อรับคำแนะนำและรับข้อเสนอแนะต่างๆ
จากคณะกรรมการ ส่วนโครงการพัฒนาผู้บริหาร ฝ่ายบุคคลฯ
เป็นผู้กำหนดแผนพัฒนาและฝึกอบรมโดยแยกเป็นการพัฒนาและฝึกอบรมสำหรับผู้บริหารระดับต่างๆ กัน
โดยมีกรรมการผู้จัดการเป็นผู้อนุมัติแผน และฝ่ายบุคคลฯ
เป็นผู้ประสานงานเพื่อให้บรรลุตามแผนในแต่ละปี

5.8 เลขานุการบริษัท

พระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ.2551 มาตรา 89/15
กำหนดให้คณะกรรมการต้องจัดให้มีเลขานุการบริษัทรับผิดชอบดำเนินการในนามบริษัทหรือคณะกรรมการ
ดังนั้น ในการประชุมคณะกรรมการบริษัทฯ ครั้งที่ 3/2551 คณะกรรมการจึงได้มีมติแต่งตั้งให้
นางนิตยา ชูนวลศรี ทำหน้าที่ในตำแหน่งเลขานุการบริษัท โดยมีผลตั้งแต่วันที่ 13 สิงหาคม 2551
เป็นต้นไป

โครงสร้างองค์กร

[][][][][][][][][][][][][][][][][][][][][][][][][][][][][][][][][][][][]

บุคลากร

  บริษัท มีพนักงาน ณ วันที่ 31 ธันวาคม 2555 ดังนี้

  ----------------------------------- -----------------------------------
  พนักงาน                              คน

  สำนักงานใหญ่                          48

  โรงงานนครปฐม                        172

  โรงงานบ้านบึง                         160

  โรงงานอุดรธานี                        166

  โรงงานภูเก็ต                          172

  โรงงานสุราษฎร์ธานี                     253

  โรงงานหาดใหญ่                        189

  รวมทั้งสิ้น                             1,160
  ----------------------------------- -----------------------------------

  ค่าใช้จ่ายเกี่ยวกับพนักงาน ณ วันที่ 31 ธันวาคม 2555 จำนวนทั้งสิ้น 248.10 ล้านบาท

ซึ่งเป็นเงินเดือน และสวัสดิการต่างๆ ที่บริษัทฯ จัดให้กับพนักงาน

นโยบายในการพัฒนาพนักงาน

บริษัทตระหนักถึงความสำคัญของบุคลากรภายในองค์กรอันเป็นปัจจัยสำคัญที่ส่งเสริมให้องค์กรดำเนินงานอย่างมีประสิทธิภาพสูงสุด
โดยบริษัทมุ่งเน้นที่จะพัฒนา และยกระดับฝีมือแรงงานของบุคลากรในองค์กรให้มีมาตรฐานสอดคล้อง
และทัดเทียมกับกลุ่มเศรษฐกิจอาเซียนที่กำลังเกิดขึ้น รวมถึงเพิ่มพูนทักษะ
ความรู้เกี่ยวกับเทคโนโลยีที่ใช้ในการทำงานต่าง ๆ ตลอดเวลา
บริษัทจึงได้จัดให้มีการฝึกอบรมพัฒนาทักษะความรู้ต่างๆ ให้กับบุคลากรอย่างต่อเนื่อง
นอกจากนี้บริษัทยังมีการสร้างวัฒนธรรมแห่งการเรียนรู้ ( Learning Organization )
ให้เกิดขึ้นภายในองค์กร เพื่อทำให้องค์กรและบุคลากรมีกระบวนการทำงานที่มีประสิทธิภาพ
และประสิทธิผลเพิ่มมากยิ่งขึ้น โดยมีการเชื่อมโยงรูปแบบของการทำงานเป็นทีม
สร้างกระบวนการเรียนรู้ และความเข้าใจเพื่อเตรียมรับการเปลี่ยนแปลง
พร้อมทั้งเปิดโอกาสให้ทีมงานกล้าคิด กล้าตัดสินใจ
อันเป็นการส่งเสริมให้เกิดบรรยากาศของการคิดริเริ่ม ( Initiative ) และการสร้างนวัตกรรม
( Innovation ) ใหม่ๆ ให้เกิดขึ้นแก่องค์กร ส่งผลให้องค์กรเกิดความยั่งยืน และแข็งแกร่ง
เป็นผู้นำในด้านผลิตภัณฑ์คอนกรีตอัดแรง พร้อมเผชิญกับสภาวะการแข่งขันต่อไป

นโยบายด้านการสรรหากรรมการและผู้บริหาร

กระบวนการคัดเลือกผู้ดำรงตำแหน่งกรรมการของบริษัทไม่ได้ผ่านคณะกรรมการสรรหา
เนื่องจากปัจจุบันบริษัทยังไม่มีการแต่งตั้งคณะกรรมการสรรหา แต่ในกระบวนการคัดเลือกดังกล่าว
คณะกรรมการบริษัทได้ร่วมกันพิจารณาคุณสมบัติในด้านต่างๆ โดยพิจารณาถึงความเหมาะสมด้านคุณวุฒิ
ประสบการณ์ และความเชี่ยวชาญจากหลายวิชาชีพ
รวมถึงผลการปฏิบัติงานในฐานะกรรมการบริษัทในช่วงที่ผ่านมา

นโยบายด้านการให้ผลตอบแทน

1.  จูงใจให้พนักงาน ปฏิบัติงานให้บรรลุตามเป้าที่กำหนดไว้ หรือสูงกว่า

2.  ให้ผลตอบแทนอย่างเป็นธรรม ตามความสำเร็จที่ได้

3.  ประเมินความสำเร็จเทียบกับเป้าหมายที่กำหนด

4.  สร้างความรู้สึกเป็นเจ้าของร่วมภายในองค์กร